Merkezê Îrtîbatî û Çapemenîye yê QSDyî derheqê gefanê Serekkomarê Tirkîya Erdoganî yê vera Rojawanî de eşkerayîyêke daye.
QSDyî eşkerayîya xo de wina vat: ''Herême de hetê hêzanê mîyanneteweyîyan de vurîyayîşêko stratejîk nêqewimîyayo. Dewleta tirke seba ke rojdem bikera û aramîya herême bixeripna gefan wanena. Armancê nê gefan gandarkerdişê DAÎŞî yo. Hêzê ma bi detayan gefanê dewleta tirke cigêrenê û agahîyanê ke peyda kenê hêzanê garantoran de pare kena.''
Erdoganî vizêr bi eşkerayîyêke bi îdîaya ke Fînlandîya û Swêd destekê 'lojîstîk' û 'fînansmanî' danê YPGyî û naye ser o Rojawanî rê gefê îşxalî wend.
